Moldava nad Bodvou

Polohopis

Moldava nad Bodvou leží v západnej časti Košickej kotliny, a na juhovýchodnom okraji národného parku Slovenský Kras. Vzdialenosť od Košíc je cca 28 kilometrov, od Rožňavy 41 km. Mestom vedie cesta I/16 a II/550, na železničnú trať Zvolen – Košice sa tu napája lokálna trať do Medzeva.

Ulice

Sídlisko :
- Severná
- Ľudovíta Štúra
- Námestie Mieru
- ČSA
- Námestie Budovateľov
- Rožnavská 
- Námestie Osloboditeľov
- Nová, Krátka, Hunyadyho, Podhorská, Žižkova, Jókaiho
Staré Mesto:
-Hlavná
-Hviezdoslava
-Tehelná
-Mlynská, Jesenského, Záhradná, Debraďská, Kováčska, Janka Kráľa, Letná, Kalvínska, Okružná, Vodná, Jiskrova, Poľovnícka, Budulovská
Kopec:
- Horská
- Lesná - Cesta Sv.Ladislava, Viničná, Fábryho, Komenského
Severná časť mesta: Obrancov mieru a ul. Svätého Rócha

Mestské časti

Mestská časť Budulov

Vodné toky

Cez mesto preteká rieka Bodva.

Symboly mesta

Erb - na modrom podklade biela holubica (symbolizujúca Ducha Svätého) obkolesená dvoma žltými klasmi

Dejiny

Prvá písomná zmienka o meste je z roku 1255, kedy patrila medzi kráľovské majetky a bola súčasťou turnianskeho hradného panstva. Keď kráľ Karol Róbert udelil v 14. storočí Košiciam okrem iných výsad aj právo vyberať od kupcov vysoké mýto a dane, mnohí obchodníci sa rozhodli obísť Košice a cestu na sever hľadali cez Moldavu.Táto skutočnosť mala pozitívny vplyv na rozvoj mesta. V tomto období bol v meste vybudovaný rozsiahly pivničný systém, ktorý sa využíval na skladovanie tovaru, najmä ovocia a vína. To podnietilo pestovanie viniča, výrobu vína, rozvoj hrnčiarstva a ďalších súvisiacich remesiel. V roku 1345 sa stala slobodným kráľovským mestom s právom trhu. V roku 1458 už mala Moldava svoju školu a viacero remeselníckych cechov.

Vojny, epidémie a turecké nájazdy zastavili rast mesta. Koncom 16. storočia takmer celé mesto vyhorelo, okrem kamenného kostola. Rovnako ako aj v roku 1794, kedy za obeť požiaru padla aj 5 000 zväzková knižnica. V roku 1813 postihla mesto povodeň. V roku 1868 sa začala železničná doprava do Košíc, 1894 aj do blízkeho Medzeva. Moldava bola už v tých časoch okresným sídlom (až do roku 1960). Rozvoj mesta opäť narušila prvá a druhá svetová vojna. Ďalší rozvoj nastal až po začatí výstavby VSŽ Košice, najmä prílivom obyvateľstva a rozsiahlou bytovou výstavbou.
Narodil sa tu Szepsi Laczkó Máté (1576 – 1633), objaviteľ tokajského samotoku.

Mestské zastupiteľstvo

Primátorom mesta je JUDr. Ing. Slavomír Borovský (od roku 2014)

Obyvateľstvo

Národnostné zloženie (2011): národnosť slovenská 41.3%, maďarská 29.6%, rómska 9.8%, iné 0.7%, nezistená 17.8%

Turizmus

Moldavská jaskyňa, s dĺžkou vyše 3 km, 14. najdlhšia jaskyňa na Slovensku. Jaskyňa predstavuje najväčší podzemný labyrint na Slovensku. Verejnosti nie je prístupná.

Šport

Paralympijske hry: medailisti – Imrich Lyócsa – lukostreľba – Sydney 2000 : bronz, Atény  2004 : zlato, Peking 2008 : štvrtfinále. Jan Szojka – dráhova cyklistika- Sydney 2000 : bronz
atletika: Athletic legion club-tréner:Norbert Pecze- chlapci sa stali v roku 2018 majstrami východu a dievčatá strieborné-Daniel Jančik:majster slovenska na 800 m

Brzozów, Poľsko

Na slávnostnom zasadnutí Mestského zastupiteľstva v Moldave nad Bodvou v rámci V. Dní Moldavy 29. 6. 2001 boli podpísané dvojstranné dohody o spolupráci s partnerskými mestami Tišnov z Česka, Tarcal z Maďarska a Brzozów z Poľska. Táto "malá V4" má deklarovať priateľstvo a spoluprácu susedných štátov v oblasti činnosti samosprávy, na úseku vzdelávania, športu, kultúry, cestovného ruchu a hospodárstva partnerov mesta Moldava nad Bodvou.

Siklós, Maďarsko

Dohoda o spolupráci bola uzatvorená 26. júna 2009.

Tarcal, Maďarsko

Na slávnostnom zasadnutí Mestského zastupiteľstva v Moldave nad Bodvou v rámci V. Dní Moldavy 29. 6. 2001 boli podpísané dvojstranné dohody o spolupráci s partnerskými mestami Tišnov z Česka, Tarcal z Maďarska a Brzozów z Poľska. Táto "malá V4" má deklarovať priateľstvo a spoluprácu susedných štátov v oblasti činnosti samosprávy, na úseku vzdelávania, športu, kultúry, cestovného ruchu a hospodárstva partnerov mesta Moldava nad Bodvou.

Tišnov, Česko

Na slávnostnom zasadnutí Mestského zastupiteľstva v Moldave nad Bodvou v rámci V. Dní Moldavy 29. 6. 2001 boli podpísané dvojstranné dohody o spolupráci s partnerskými mestami Tišnov z Česka, Tarcal z Maďarska a Brzozów z Poľska. Táto "malá V4" má deklarovať priateľstvo a spoluprácu susedných štátov v oblasti činnosti samosprávy, na úseku vzdelávania, športu, kultúry, cestovného ruchu a hospodárstva partnerov mesta Moldava nad Bodvou.